Във връзка с внесено уведомление с вх. № *ОВОС-1514/12.07.2021г. за инвестиционно предложение (ИП): „СПЕЦИАЛИЗИРАНА ФЕРМА ЗА 300 КОЗИ-МАЙКИ ЗА ПРОИЗВОДСТВО НА МЕСО И РАЗПЛОДНИ ЖИВОТНИ“ в ПОЗЕМЛЕНИ ИМОТИ с идентификатори 43671.29.2, 43671.29.24 и 43671.29.25 по КК на село ЛИЛКОВО, местност ПИЦУРИЦА, община РОДОПИ, с възложител* *ЙО.КУЛОВА,* и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда изграждане на СПЕЦИАЛИЗИРАНА ФЕРМА ЗА 300 КОЗИ-МАЙКИ ЗА ПРОИЗВОДСТВО НА МЕСО И РАЗПЛОДНИ ЖИВОТНИ в ПОЗЕМЛЕНИ ИМОТИ с идентификатори 43671.29.2, 43671.29.24 и 43671.29.25 по КК на село ЛИЛКОВО, местност ПИЦУРИЦА, община РОДОПИ. Имотите са с обща площ от 4 853 кв.м. За осъществяването на инвестиционното предложение няма да се променя НТП /начина на трайно ползване/ на имотите. Така заявеното ИП попада в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001030 „Родопи-Западни“.

Копие на писмото е изпратено до Община Родопи и Кметство с. Лилково

Отговорено от РИОСВ-Пловдив на 22.07.2021г.